pythainlp/thai-wiki-dataset-v3 huggingface dataset:
หน่อไม้

หน่อไม้ เป็นคำที่ใช้เรียกหน่ออ่อนของไผ่ที่กินได้ที่แตกจากเหง้าใต้ดิน โดยมาจากสปีชีส์ Bambusa vulgaris และ Phyllostachys edulis นิยมกินในทวีปเอเชียหลายประเทศ และมีวิธีการปรุงที่หลากหลาย
==การใช้ประโยชน์ในแต่ละท้องถิ่น==


===แอฟริกา===
ในยูกันดา เรียกหน่อไม้ว่า maleyaหรือkamaleya ในหมู่ชนเผ่าลูมาซาบา
===เอเชียตะวันออก===
ในญี่ปุ่น จีน และ ไต้หวัน นำหน่อไม้จาก Bambusa oldhamii มากินโดยต้องต้มก่อน  หน่อไม้ดองจะทำจากแกนของหน่อไม้
===เอเชียใต้===
ในสิกขิม และดาร์จีลิง ประเทศอินเดียเรียกหน่อไม้ว่า tama ไผ่ที่นำหน่อมากินในแถบเทือกเขาหิมาลัยมีหลายชนิดได้แก่ Dendrocalamus hamiltonii, Dendrocalamus sikkimensis และ Bambusa tulda ซึ่งมีชื่อท้องถิ่นว่า choya bans, bhalu bans และ karati bansตามลำดับ  หน่อไม้จะนำมาต้มกับผงขมิ้น  10–15 นาทีเพื่อกำจัดรสขม ในรัฐอัสสัม หน่อไม้เป็นอาหารพื้นบ้านชนิดหนึ่ง เรียกว่า  khorisa และ bah gajในภาษาอัสสัม ในดิยุน ของรัฐอรุณาจัลประเทศ ชาวชักมาเรียกหน่อไม้ว่า  bashchuri ส่วนหน่อไม้ดองเรียกว่า medukkeye นิยมนำไปผัดกับหมู นำไปดองหรือเก็บในน้ำส้มสายชูได้ด้วย ใน รัฐนาคาแลนด์ นิยมกินหน่อไม้ทั้งสดและดอง เรียกหน่อไม้ดองว่า bas tinga การนำหน่อไม้ดองไปปรุงอาหารกับเนื้อหมูเป็นที่นิยมมาก ในรัฐมณีปุระ เรียกหน่อไม้ว่า u-soi นำไปดองเรียกว่า  soibum นำไปปรุงอาหารได้หลายชนิด
หน่อไม้เป็นอาหารพิเศษในช่วงมรสุมของรัฐกรณาฏกะ ประเทศอินเดีย เรียกว่า kanile จะนำไปหั่นแล้วล้างน้ำหลายครั้งเพื่อนำสารพิษออก ทำเป็นหน่อไม้ดองด้วยเช่นกัน ในรัฐฌารขัณฑ์นิยมนำไปแกงหรือทำเป็นหน่อไม้ดอง  ทางตะวันตกของ รัฐโอริศา หน่อไม้เป็นเครื่องปรุงที่ใช้ทั่วไป โดยเฉพาะในชาวเผ่าต่าง ๆ หน่อไม้ดองนิยมกินกับมะเขือเทศอบหรือผัด
ในเนปาล หน่อไม้เป็นเครื่องปรุงของอาหารหลายชนิด ที่มีชื่อเสียงคือหน่อไม้ดองนำไปปรุงกับถั่วและมันฝรั่ง
===เอเชียตะวันออกเฉียงใต้===
ในอินโดนีเซีย นิยมนำหน่อไม้ไปแกงกับกะทิเรียกฆูไล เรอบุง หรือนำไปปรุงรวมกับผักอื่นและกะทิในซายุร โลเดะห์ และนำไปห่อรวมกับผักอื่นในลุนเปีย ในอาหารฟิลิปปินส์ เรียกหน่อไม้ว่าลาบอง นิยมนำไปปรุงกีนาตาอัง ลาบอง ซึ่งนำหน่อไม้ไปต้มกับกะทิและพริก และดีเน็งเด็งนาลาบอง ซึ่งเป็นการปรุงกับปลาและถั่ว นำหน่อไม้ไปดองในลักษณะเดียวกับมะละกอดองด้วย
ใน อาหารไทย หน่อไม้นำไปปรุงโดยการต้ม ยำ แกง มีทั้งที่ใช้หน่อไม้สดและหน่อไม้ดอง ในอาหารเวียดนาม หน่อไม้ใช้ปรุงอาหารโดยลำพังหรือร่วมกับผักอื่นในผัดผัก หรือนำไปต้มกับหมู
==รวมภาพ==
ไฟล์:Bamboo sprouts in basket.jpg|หน่อไม้ที่ขุดมาใช้เป็นอาหาร
ไฟล์:Big Bamboo Shoot (Joi Ito).jpg|หน่อไม้ที่แก่เกินไป
ไฟล์:TakenokoBambooSprouts.jpg|หน่อไม้ที่วางขายในญี่ปุ่น
ไฟล์:Brotes de bambú enlatados.JPG|หน่อไม้กระป๋อง
ไฟล์:Bambooshootjf3760.JPG|กีนาตาอัง ลาบอง (หน่อไม้ต้มกะทิของฟิลิปปินส์)
== อ้างอิง ==
==แหล่งข้อมูลอื่น==
A short series on several edible bamboo species in Taiwan (Chinese) 
แกงหน่อไม้
ผัก
ไผ่
วิกิท่องเที่ยว

วิกิท่องเที่ยว (Wikivoyage) เป็นคู่มือท่องเที่ยวออนไลน์สำหรับแหล่งท่องเที่ยวและหัวข้อท่องเที่ยวที่เขียนโดยอาสาสมัคร ชื่อของโครงการนี้ในภาษาอังกฤษประกอบด้วย "Wiki" และ "Voyage" คำภาษาฝรังเศสที่หมายถึงการท่องเที่ยว การเดินทาง
== อ้างอิง ==
== แหล่งข้อมูลอื่น ==
วิกิท่องเที่ยวภาษาไทย - กำลังอยู่ในระยะตั้งต้นที่ Wikimedia Incubator
Travel Guide on Wikimedia meta-wiki—Proposal for a Wikimedia Foundation travel guide on Wikimedia meta.
Request for Comment/Travel Guide on Wikimedia meta-wiki—Request for comments on the proposal.
ชุมชนวิกิ
โครงการของมูลนิธิวิกิมีเดีย
ปฏิสัมพันธ์ระหว่างมนุษย์และคอมพิวเตอร์
เว็บไซต์มีเดียวิกิ
อาการรัก

"อาการรัก" เป็นเพลงประกอบละครโทรทัศน์เรื่อง ธรณีนี่นี้ใครครอง ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ปรเมศวร์ เหมือนสนิท ขับร้องโดย อุรัสยา เสปอร์บันด์ นอกจากนี้ในอัลบั้มเพลงประกอบละครยังมีออริจินัลสโกว รูปแบบ ฮัมอะคูสติก อีกด้วย
== ที่มาและความหมาย ==
เพลงนี้เป็นเพลงของนางเอก เนื่องจากในเรื่อง ดรุณี มีศักดิ์เป็นญาติของอาทิจ ความรักที่เกิดขึ้นเลยเหมือนเป็นเรื่องที่ต้องห้าม ซึ่งเก็บความรู้สึกไว้ในใจ เพลงนี้ถูกแต่งขึ้นให้เชื่อมโยงกับความรู้สึกที่แปลกไปของดรุณี จะมีเรื่องราวเกี่ยวกับความน่ารัก ๆ ทำไร่ เพราะดรุณีมีความน่ารัก ๆ เลยนำเรื่องราวที่เกี่ยวกับเกษตรกรรมมารวมบลักษณะของการแอบรักอย่างมีความสุข จากการได้ดูแลคนอื่น โดยผู้ให้มีความสุขมากกว่าการเป็นผู้รับ เป็นที่มาของชื่อเพลง "อาการรัก"
==ชาร์ต==
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
| align = "left"| ซี้ด เอฟเอ็ม 97.5
| align = "center"| 6
|-
| align = "left"| ฮอตเวฟ 91.5
| align = "center"| 13
|}
== อ้างอิง ==
เพลงไทยสากล
เพลงที่ประพันธ์คำร้องโดยณรงค์วิทย์ เตชะธนะวัฒน์
เพลงในปี พ.ศ. 2555
ซิงเกิลในปี พ.ศ. 2555
ซิงเกิลในสังกัดจีเอ็มเอ็ม แกรมมี่
ไดวะเฮาส์

ไดวะเฮาส์ (大和ハウス工業; Daiwa House) เป็นผู้สร้างบ้านที่ใหญ่ที่สุดของญี่ปุ่น ที่มีความเชี่ยวชาญบ้านสำเร็จรูป บริษัทนี้ก่อตั้งใน ค.ศ. 1955 ที่โอซากะ
== อ้างอิง ==
== แหล่งข้อมูลอื่น ==
Daiwa House website 
บริษัทอสังหาริมทรัพย์
บริษัทที่มีหุ้นในตลาดหลักทรัพย์โตเกียว
บริษัทจดทะเบียนในตลาดหลักทรัพย์โตเกียว
เซอี

เซอี (se'i, sei) เป็นเบคอนแบบพื้นบ้านของกูปังในเกาะติมอร์ จังหวัดนูซาเติงการาตะวันออก  กระบวนการปรุงจะใส่นม เกลือ และเครื่องเทศทำให้มีรสชาติพิเศษต่างจากเบคอนโดยทั่วไป อาหารจานนี้พบได้ในภัตตาคารและร้านค้าบนเกาะติมอร์ ทำได้ทั้งจากหมูหรือเนื้อ โดยจะรับประทานกับซัมบัล คำว่าเซอีนั้นมาจากภาษาท้องถิ่นในติมอร์ หมายถึงเนื้อสัตว์รมควัน
==ประวัติ==
อาหารจานนี้เป็นอาหารท้องถิ่นที่สืบทอดมาในจังหวัดนูซาเติงการาตะวันออก แต่เดิมทำมาจากเนื้อกวางติมอร์ (Cervus timorensis) แต่ปัจจุบันกวางติมอร์หายากและใกล้สูญพันธุ์ จึงนิยมทำเซอีจากเนื้อหมูและเนื้อวัวแทน
==อ้างอิง==
อาหารจากเนื้อหมู
อาหารจากเนื้อวัว
อาหารอินโดนีเซีย
จังหวัดนูซาเติงการาตะวันออก
เหตุอุกกาบาตตกในรัสเซีย พ.ศ. 2556

เหตุอุกกาบาตตกในรัสเซีย พ.ศ. 2556 เกิดขึ้นเมื่อเวลาประมาณ 9.20 น. ตามเวลาท้องถิ่น (03:20 UTC) ของวันที่ 15 กุมภาพันธ์ 2556 สะเก็ดดาวเข้าสู่ชั้นบรรยากาศของโลกเหนือประเทศรัสเซียและบางส่วนของประเทศคาซัคสถาน เกิดเป็นลูกไฟ พุ่งผ่านท้องฟ้าด้วยความเร็วอย่างน้อย 54,000 กม./ชั่วโมง และแตกเป็นเสี่ยง ๆ เหนือนครเชเลียบินสค์ สถาบันวิทยาศาสตร์รัสเซียประมาณว่า อุกกาบาตก้อนนี้หนักราว 10,000 ตันก่อนเข้าสู่ชั้นบรรยากาศโลก และเกิดระเบิดกลางอากาศที่ความสูงระหว่าง 30-50 กิโลเมตรเหนือพื้นดิน องค์การอวกาศนาซาของสหรัฐอเมริกา ประมาณว่าอุกกาบาตลูกนี้มีเส้นผ่านศูนย์กลางราว 17 เมตร และหนัก 9,000 ตัน โดยมีพลังงานที่ปลดปล่อยออกมาเทียบเท่ากับทีเอ็นที 500 กิโลตัน สะเก็ดดาวนี้ไม่ถูกตรวจพบก่อนเข้าสู่ชั้นบรรยากาศ
อุกกาบาตครั้งนี้เป็นวัตถุขนาดใหญ่ที่สุดที่มีบันทึกว่าพุ่งชนโลกนับแต่เหตุการณ์ที่ตุงกุสคาเมื่อปี 2451 และเป็นเหตุการณ์เดียวที่ทราบว่าส่งผลให้มีผู้ประสบภัยมากขนาดนี้ องค์การอวกาศรอสคอสมอสของรัสเซีย ประเมินเบื้องต้นว่า วัตถุดังกล่าวเคลื่อนที่ตามทางโคจรระดับต่ำด้วยความเร็วราว 108,000 กม./ชั่วโมง แหล่งข่าวรัสเซียและองค์การอวกาศยุโรปชี้ว่า เหตุอุกกาบาตครั้งนี้และดาวเคราะห์น้อย 2012 ดีเอ14 ที่โคจรเฉียดโลกในวันถัดมาไม่เกี่ยวข้องกัน
มีรายงานผู้ได้รับบาดเจ็บ 1,200 คน ส่วนใหญ่เป็นเพราะถูกเศษกระจกที่เกิดจากคลื่นกระแทกบาด มีรายงานผู้บาดเจ็บสาหัส 2 คน มีรายงานว่าอาคารจำนวนถึง 3,000 แห่งใน 6 เมืองใหญ่ในพื้นที่ได้รับความเสียหายเนื่องจากการระเบิดและแรงกระแทก
== อ้างอิง ==
วัตถุทางดาราศาสตร์ที่ค้นพบในปี พ.ศ. 2556
ภัยธรรมชาติในปี พ.ศ. 2556
ภัยธรรมชาติในประเทศรัสเซีย
เหตุการณ์ในประเทศรัสเซีย
ลาลับ

ลาลับ (Lalab,lalap) เป็นอาหารซุนดา ที่ประกอบด้วยผักดิบหลายชนิดกินกับน้ำพริกกะปิแบบพื้นบ้านหรือซัมบัลเตอราซี มีจุดกำเนิดที่ชวาตะวันตก ประเทศอินโดนีเซีย แต่ดั้งเดิม อาหารชนิดนี้ปรุงจากผักที่รับประทานได้ในท้องถิ่นของซุนดา ในปัจจุบันลาลับจะประกอบด้วย กะหล่ำปลี แตงกวา ผักกาดหอม, ถั่วแขก ถั่วฝักยาว มะเขือเทศ มะเขือ, แมงลัก, ผักโขม, ผักบุ้ง, ใบมันสำปะหลัง ใบมะละกอ  ฟักแม้วและมะเขือพวง ในบางครั้งจะใส่ สะตอ และลูกเนียง ผักส่วนใหญ่ที่รับประทานในลาลับจะเตรียมด้วยการล้างในน้ำสะอาดแล้วรับประทานดิบ แต่บางชนิดก็นำไปต้ม นึ่งหรือผัดก่อน เช่น สะตอ อาจจะรับประทานดิบหรือผัด ส่วนฟักแม้ว ผักบุ้ง และใบมันสำปะหลัง มักจะต้มก่อน รับประทานกับซัมบัลเตอราซี ซึ่งมีรสเผ็ด
ในปัจจุบัน ลาลับเป็น อาหารอินโดนีเซียที่ได้รับความนิยมทั่วประเทศ โดยรับประทานถัดจากอาหารจานหลัก เช่น ไก่ย่างหรือไก่ทอด ปลาดุกทอด ปลากระดี่ทอด หรือปลาย่าง  อาหารจานนี้ใกล้เคียงกับอูลัมในมาเลเซีย
==สารอาหาร==
ลาลับเป็นอาหารที่มีวิตามิน ธาตุอาหารและเส้นใยสูง ผักที่รับประทานในลาลับมักมีสารต้านอนุมูลอิสระสูง มีฤทธิ์ต้านมะเร็ง ผักบางชนิดเป็นพืชสมุนไพร 
==อ้างอิง==
อาหารซุนดา
อาหารประเภทน้ำพริก
การประท้วงต่อต้านสงคราม 15 กุมภาพันธ์ พ.ศ. 2546

การประท้วงต่อต้านสงคราม 15 กุมภาพันธ์ พ.ศ. 2546 เป็นวันการประท้วงที่มีการประสานงานกันทั่วโลก โดยมีประชาชนหลายล้านคนแสดงการคัดค้านสงครามอิรักซึ่งใกล้เข้ามาในขณะนั้น การประท้วงดังกล่าวเป็นส่วนหนึ่งของการประท้วงและเหตุการณ์การเมืองที่เริ่มตั้งแต่ปี 2545 และดำเนินต่อไปเมื่อสงครามอุบัติ
แหล่งข้อมูลประมาณจำนวนผู้เข้าร่วมแตกต่างกัน ตามข้อมูลของบีบีซีนิวส์ มีประชาชนเข้าร่วมระหว่างหกถึงสิบล้านคนในกว่าหกสิบประเทศในช่วงสุดสัปดาห์ วันที่ 15 และ 16 แหล่งข้อมูลอื่น ๆ ระบุตั้งแต่แปดถึงสามสิบล้านคน
การประท้วงใหญ่สุดบางที่เกิดในทวีปยุโรป การประท้วงในกรุงโรมมีผู้เข้าร่วมกว่าสามล้านคน และแสดงรายการในบันทึกสถิติโลกกินเนสส์ 2547 ว่าเป็นการชุมนุมต่อต้านสงครามครั้งใหญ่ที่สุดในประวัติศาสตร์ กรุงมาดริดเป็นที่มีการชุมนุมใหญ่เป็นอันดับสอง โดยมีผู้เข้าร่วมกว่า 1.5 ล้านคน ขณะที่จีนแผ่นดินใหญ่เป็นภูมิภาคหลักที่เดียวซึ่งไม่มีการประท้วงใด ๆ แต่ภายหลัง มีการเดินขบวนขนาดเล็กที่ส่วนใหญ่ผู้เข้าร่วมเป็นนักศึกษาต่างชาติ
== อ้างอิง ==
การต่อต้านสงคราม
สงครามอิรัก
ฟารูก มะห์มูด

ฟารูก มะห์มูด (Farook Mahmood) เป็นทั้งนักธุรกิจ, นักการกุศล และนักสังคมสงเคราะห์ชาวอินเดีย เขาเป็นประธานและกรรมการผู้จัดการของซิลเวอร์ไลน์กรุ๊ป ซึ่งเป็นธุรกิจอสังหาริมทรัพย์ที่ตั้งอยู่ ณ บังกาลอร์ เขายังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตี และเป็นประธานผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
== ชีวิตส่วนตัว ==
ภายหลังจากการสำเร็จการศึกษาขั้นพื้นฐาน มะห์มูดได้รับปริญญาสาขาการจัดการอสังหาริมทรัพย์ เขายังสำเร็จการศึกษาด้านหลักและการปฏิบัติทางอสังหาริมทรัพย์จากมหาวิทยาลัยแคลิฟอร์เนีย ฟูลเลอร์ตัน ในสหรัฐอเมริกา
== อาชีพ ==
มะห์มูดเป็นผู้อำนวยการของเอ็ม/เอสซิลเวอร์ไลน์เรียลตีไพรเวทลิมิเต็ด, เอ็ม/เอสมาริโกลด์เอสเตทไพรเวทลิมิเต็ด, เอ็ม/เอสซิลเวอร์ไลน์บิสิเนสแอนด์เทคพาร์คไพรเวทลิมิเต็ด และโกลบอลเอดจ์ซิสเต็มแอนด์เซอร์วิสลิมิเต็ด (สหราชอาณาจักร) และเป็นหุ้นส่วนของเอ็ม/เอสทิวดอร์อินเวสท์เมนท์ เขาเริ่มก่อตั้งสมาคมอสังหาริมทรัพย์บังกาลอร์ของอินเดียใน ค.ศ. 2000 และได้เป็นประธานของสมาคมดังกล่าว เขายังเป็นผู้ก่อตั้งสมาคมนายหน้าอสังหาริมทรัพย์แห่งชาติในประเทศอินเดีย
มะห์มูดเป็นสมาชิกสภาผู้แทนราษฎรเพียงของอินเดียที่ได้รับการเลือกตั้งในสมาคมอสังหาริมทรัพย์นานาชาติ ที่สหรัฐอเมริกา เขาเป็นตัวแทนของอินเดียเข้าร่วม "คณะทำงานระดับมันสมอง" ที่กรุงปารีส และเป็นสมาชิกสหพันธ์อสังหาริมทรัพย์นานาชาติ และที่ปรึกษานานาชาติของคณะเอฟเอ็นเอไอเอ็ม (ประเทศฝรั่งเศส) ตลอดจนเป็นสมาชิกของเอฟอาร์ไอซีเอสที่สถาบันผู้สำรวจรังวัด และเป็นรองประธานสภาโบรกเกอร์โลก รวมถึงปัจจุบันเป็นประธานสมาคมนายหน้าซื้อขายอสังหาริมทรัพย์บังกาลอร์ (บีอาร์เอ-ไอ) มะห์มูดเป็นตัวแทนของประเทศอินเดียในการประชุมเวิลด์คองออฟเกรสเอฟไอเอบีซีไอที่เซนต์ปีเตอส์เบิร์ก ประเทศรัสเซีย
==== กิจกรรมทางสังคม ====
มะห์มูดเป็นผู้ดูแลทรัพย์สินของมูลนิธิซิลเวอร์ไลน์ ซึ่งให้การรองรับการให้บริการทางสังคมต่าง ๆ เช่น ทุนการศึกษา, ความช่วยเหลือทางการแพทย์, ที่อยู่อาศัยหลังการเกษียณ ฯลฯ เขาเป็นผู้อำนวยการของรางวัลอาชีวศึกษาแห่งสโมสรโรตารีมิดทาวน์บังกาลอร์ เขาเป็นประธานของคณะกรรมการทุนการศึกษาอัล-อามีน และสมาชิกผู้อุปถัมภ์คณะกรรมการผู้บริหารแห่งอัล-อามีนเอ็ดดูเคชันแนลโซไซตี ปัจจุบันเขายังเป็นสมาชิกของคณะกรรมการแห่งเซ็นทรัลวาคฟ์เคานซิลซึ่งมุ่งเน้นไปที่การพัฒนาสินทรัพย์วาคฟ์ในประเทศอินเดีย ลักษณะของการพัฒนาได้แก่การช่วยอุดหนุดสมาชิกประจำรัฐ, เงินให้กู้ยืมเพื่อการศึกษาแบบปลอดดอกเบี้ย, สวัสดิการสตรี, การวางแผนและการให้คำปรึกษาสำหรับกิจกรรมของคณะกรรมการทั่วประเทศ มะห์มูดยังเป็นเลขานุการกิตติมศักดิ์ของอัล-อามีนเอ็ดดูเคชันแนลโซไซตีซึ่งมีการบริหารในกว่า 140 สถาบัน นอกจากนี้ เขายังเป็นรองประธานสโมสรโรตารีมิดทาวน์บังกาลอร์
==== รางวัลและการยอมรับ ====
ผู้ให้บริการสินทรัพย์ยอดเยี่ยม
รางวัลซีเอ็นบีซีเอเชีย-แปซิฟิกพร็อพเพอร์ตี้สาขาผู้ให้บริการสินทรัพย์ยอดเยี่ยมของอินเดีย
==== สมาชิก ====
สโมสรบังกาลอร์
สโมสรกอล์ฟบังกาลอร์
สมาคมกอล์ฟกรณาฏกะ
สถาบันเบาร์ริง
== อ้างอิง ==
== แหล่งข้อมูลอื่น ==
Silverline Realty
นักธุรกิจอสังหาริมทรัพย์
นักธุรกิจชาวอินเดีย
มุสลิมชาวอินเดีย
บุคคลจากเบงคลูรู
เวกซ์เนอร์

เวกซ์เนอร์  (Wexner) เป็นนามสกุลของ
เลสลี "เลส์" เอช. เวกซ์เนอร์ (เกิด ปีค.ศ 1937,เดย์ตัน,รัฐโอไฮโอ) นักธุรกิจชาวอเมริกันชาวยิว
ศูนย์ศิลปะเวกซ์เนอร์  ,มหาวิทยาลัยแห่งรัฐโอไฮโอของทีมสหสาขาวิชาชีพห้องปฏิบัติการระหว่างประเทศ
มูลนิธิเวกซ์เนอร์
วันศุกร์ประเสริฐ

วันศุกร์ประเสริฐ (Good Friday) หรือวันศุกร์ศักดิ์สิทธิ์ (Holy Friday) เป็นวันสำคัญทางศาสนาคริสต์ ซึ่งตรงกับวันศุกร์ในตรีวารปัสคา (ก่อนวันอีสเตอร์) ของสัปดาห์ศักดิ์สิทธิ์ มีจุดมุ่งหมายเพื่อระลึกถึงการตรึงพระเยซูที่กางเขน
พระวรสารในสารบบระบุว่าพระเยซูทรงถูกตรึงกางเขนในวันเตรียมวันสะบาโตซึ่งตรงกับวันศุกร์ และกลับคืนพระชนม์ในเช้าวันอาทิตย์หลังจากนั้น
== วันที่ ==
ทางตะวันตกกับตะวันออกจะมีวันศุกร์ประเสริฐที่แตกต่างกัน ซึ่งเปลี่ยนไปทุกปี สามารถคำนวณได้จากก่อนวันอีสเตอร์สองวัน ดังนี้
== กิจกรรม ==
=== โรมันคาทอลิก ===
คริสต์ศาสนิกชนนิกายโรมันคาทอลิกเรียกวันนี้ว่า วันศุกร์ศักดิ์สิทธิ์ ในโบสถ์คาทอลิกจะงดทำพิธีมิสซาในวันนี้ แต่มีพิธีนมัสการกางเขน อ่านคัมภีร์ไบเบิล และอธิษฐานเพื่อคนทั้งโลก ชาวคาทอลิกทุกคนที่มีอายุตั้งแต่  14  ปีบริบูรณ์ขึ้นไปต้องอดเนื้อ ที่มีอายุตั้งแต่  18  ปีบริบูรณ์ขึ้นไปต้องอดอาหารด้วย  คือการรับประทานอิ่มเพียงมื้อเดียวในวันนั้น ที่โบสถ์บางแห่งจะมีการแสดงละครเพื่อระลึกถึงการตรึงพระเยซูที่กางเขนด้วย
=== โปรเตสแตนต์ ===
ในวันศุกร์ประเสริฐ คริสต์ศาสนิกชนนิกายโปรเตสแตนต์จะไปที่โบสถ์เพื่อร่วมกันระลึกถึงความรักและความทุกข์ทรมานของพระเยซู สำรวมกายใจให้สงบ สำนึกในความผิดบาปของตน
== อ้างอิง ==
วันสำคัญทางศาสนาคริสต์
2012 ดีเอ14

2012 ดีเอ14 (2012 DA14) เป็นดาวเคราะห์น้อยใกล้โลกมีขนาดเส้นผ่านศูนย์กลางประมาณ 50 เมตร มีมวลประมาณ 190,000 เมตริกตัน  ถูกค้นพบโดยนักดาราศาสตร์ที่หอดูดาวลาซากรา กรานาดา ประเทศสเปน เมื่อวันที่ 23 กุมภาพันธ์ พ.ศ. 2555 เจ็ดวันหลังจากโคจรเฉียดใกล้โลกเป็นระยะทาง 0.0174 AU (2,600,000 กิโลเมตร)   นักดาราศาสตร์คำนวณว่า 2012 ดีเอ14 จะโคจรเข้าใกล้โลกอีกครั้งในวันที่ 15 กุมภาพันธ์ พ.ศ. 2556 โดยอยู่ห่างจากจุดศูนย์กลางของโลกเป็นระยะทาง 0.0002276 AU (34,050 กิโลเมตร)    โดยเฉียดผิวโลกเป็นระยะทางเพียง 27,700 กิโลเมตร  เป็นสถิติต่ำสุดที่มีการบันทึกไว้ สำหรับดาวเคราะห์น้อยขนาดนี้ 
== อ้างอิง ==
== แหล่งข้อมูลอื่น ==
Asteroid  to Safely Pass Earth (JPLnews video Feb 4, 2013)
Guide to Asteroid  Super Close Approach (Bruce Betts 2013/02/04 includes video)
Physical characteristics of , nasa.gov
http://neo.jpl.nasa.gov/risk/2012da14.html , nasa.gov
http://www.clayobservatory.org/press-releases/student-led-team-to-offer-real-time-video-of-asteroid-2012-da14/  (Clay Center Observatory, beginning 6 p.m. EST on Feb. 15th)
ดาวเคราะห์น้อยใกล้โลก
วัตถุทางดาราศาสตร์ที่ค้นพบในปี พ.ศ. 2555
มาร์ทีน โอบรี

มาร์ทีน โอบรี (Martine Aubry) เกิดเมื่อวันที่ 8 สิงหาคม ค.ศ. 1950 ที่กรุงปารีส โอบรีเป็นนักการเมืองหญิงจากพรรคสังคมนิยม ซึ่งเป็นพรรคฝ่ายซ้ายของประเทศฝรั่งเศส ตั้งแต่เดือนพฤศจิกายน ค.ศ.1974 เป็นต้นมา และยังดำรงตำแหน่งเลขาธิการพรรคสังคมนิยมในปี ค.ศ.2008 และยังเป็นนายกเทศมนตรีเมืองลีล (เหนือ) ตั้งแต่ปี ค.ศ.2001 โดยบิดาของเธอ ฌาค เดอลอรส์ เคยดำรงตำแหน่งรัฐมนตรีว่าการกระทรวงการคลัง ในสมัยของประธานาธิบดีฟร็องซัว มีแตร็อง และอดีตประธานประชามคมยุโรป
โอบรี ยังเคยดำรงตำแหน่งเป็นรัฐมนตรีว่าการกระทรวงแรงงานในปีค.ศ.1991 จนกระทั่งพ่ายแพ้การเลือกตั้งทั่วไปให้กับฝ่ายขวา และยังได้เป็นรัฐมนตรีว่าการกระทรวงสังคม ในปีค.ศ.1997 โอบรีได้รับการกล่าวขานอย่างมากเนื่องจากเคยผลักดันกฎหมายจำกัดชั่วโมงการทำงาน หรือเรียกกันอย่างลำลองว่า กฎหมายโอบรี โดยได้ทำการลดชั่วโมงทำงานทั่วไปจาก 39 ชั่วโมง เหลือเพียง 35 ชั่วโมง ต่อสัปดาห์ และยังมีส่วนรวมในการผลักดันกฎหมายเพื่อการประกันสุขภาพถ้วนหน้าอีกด้วย
โอบรีได้ก้าวลงจากตำแหน่งทางการเมืองในปีค.ศ.2001 รับชัยชนะในลงเลือกตั้งระดับท้องถิ่นเพื่อเป็นนายกเทศมนตรีเมืองลีล และได้รับเลือกอีกวาระหนึ่งในปีค.ศ.2008 ด้วยคะแนนเสียง 66.55%
ในเดือนพฤศจิกายน ค.ศ.2008 โอบรีได้ถูกเลือกให้เป็นผู้นำพรรค หรือโดยตำแหน่ง เป็นเลขาธิการพรรค โดยได้รับชัยชนะเหนือเซกอแลน รัวยาลเพียงเล็กน้อย และในเดือนมิถุนายน ค.ศ.2011 เธอได้ประกาศว่าจะลงชิงชัยเป็นตัวแทนพรรคฯ เพื่อลงเลือกตั้งประธานาธิบดีในปีค.ศ. 2012 แต่ก็พ่ายให้กับอดีตเลขาธิการพรรค และเพื่อนร่วมพรรคของเธอ นายฟร็องซัว ออล็องด์ ประธานาธิบดีคนปัจจุบัน โดยชื่อของเธอก็ได้ปรากฏอยู่ในโผแต่งตั้งนายกรัฐมนตรีอีกด้วย แต่สุดท้ายก็ไม่ได้รับเลือก โอบรีจึงปฏิเสธการเข้ารับตำแหน่งรัฐมนตรี
นักการเมืองฝรั่งเศส
บุคคลจากปารีส
หลานสาวนายพล

หลานสาวนายพล เป็นละครของทางไทยทีวีสีช่อง 3 เป็นละครแนวคอมเมดี้ ดราม่า ออกอากาศทุกวันจันทร์ - ศุกร์ เริ่ม 12 กุมภาพันธ์ 2556 เป็นต้นไป เวลา 18.45 - 20.00 น. ก่อนข่าวในพระราชสำนัก นำแสดงโดย นัฐฐพนธ์ ลียะวณิช มิเชล เบอร์แมน สมชาย เข็มกลัด ธัญญาเรศ เองตระกูล จินตหรา สุขพัฒน์
== นักแสดง ==
นัฐฐพนธ์ ลียะวณิช รับบท ต้นบุญ
มิเชล เบอร์แมน รับบท ฝ้ายทอง
พงศ์พีระ เวียงนนท์ รับบท ต่อบุญ
พิมพ์ทอง วชิราคม รับบท ไหมทอง
สมชาย เข็มกลัด รับบท ผู้กองยอดธง
ธัญญาเรศ รามณรงค์ รับบท แพรทอง
อนันต์ บุญนาค รับบท นายพล
จินตรา สุขพัฒน์ รับบท คุณหญิงบัวแก้ว
อัมราภัสร์ จุลกะเศียน รับบท ข้าวฟ่าง
ศรัณยู ประชากริช รับบท วายุ
ธนิดา กาญจนวัฒน์ รับบท เข็มทอง
โฆษวิส ปิยะสกุลแก้ว รับบท โป่ง
พรรษชล สุปรีย์ รับบท สีนวล
ฉันทนา กิติยพันธ์ รับบท ป้าส้มเกลี้ยง
พุฒิพงศ์ พรหมสาขา ณ สกลนคร รับบท นายผุย
สุดา ชื่นบาน รับบท น้าอิ่มใจ
จอย ชวนชื่น รับบท ลำไย
นฤมล นิลวรรณ รับบท สาย
หน่อย ก่อนบ่ายฯ รับบท ยอด
== นักแสดงรับเชิญ ==
วรุฒ วรธรรม รับบท เจ๊กจุ่น
นุสรา ประวันนา
ด.ญ.ภาณิตา ธัมณรงค์ รับบทเป็น คะนึง
ด.ญ.นิชัญญา สุดประเสริฐ รับบทเป็น แมรี่
== เนื้อเรื่อง ==
== อ้างอิง ==
http://entertain.teenee.com/series/99932.html
==แหล่งข้อมูลอื่น==
ละครโทรทัศน์ไทย
พัก กยู-รี

พัก กยู-รี (Park Gyu-ri; ; เกิด 21 พฤษภาคม ค.ศ. 1988) หรือชื่อในการแสดงว่า กยูรี (Gyuri) เป็นนักร้องและนักแสดงชาวเกาหลีใต้ เป็นที่รู้จักในฐานะสมาชิกวงคารา สังกัดดีเอสพีมีเดีย
== ประวัติ ==
พัก กยู-รี เกิดเมื่อวันที่ 21 พฤษภาคม พ.ศ. 2531 ในโซล ประเทศเกาหลีใต้  เธอได้เป็นนักแสดงตั้งแต่เด็กโดยผลงานแรกของเธอก็คือ แสดงซิตคอม MBC 'Today is a Nice Day' กับคังโฮดง และ SBS 'Ladies of the Palace' โดยเธอเป็นคนตั้งชื่อวง คารา โดยเอามาจาก ภาษากรีก "chara" แปลว่า ท่วงทำนองที่ไพเราะ หรือ Sweet Melody เธอได้รับบทเป็นนักร้องครั้งแรกเมื่อวันที่ 29 มีนาคม พ.ศ. 2550 ในฐานะสมาชิกวงคาราพร้อมกันกับฮัน ซึงยอน, จอง นิโคล และคิม ซองฮี
== ผลงานเพลง ==
==== คารา ====
ดูบทความที่ คารา
===ร่วมกับศิลปินอื่นและเดี่ยว===
==ผลงาน==
===ภาพยนตร์===
===ละคร===
===วารตี้โชว์===
===พิธีกร===
==รายการวิทยุ==
==อ้างอิง==
==แหล่งข้อมูลอื่น==
สมาชิกของคารา
นักแสดงเด็กชาวเกาหลีใต้
นักร้องป็อปหญิงชาวเกาหลีใต้
นักแสดงภาพยนตร์ชาวเกาหลีใต้
ผู้เข้าแข่งขันรายการรันนิ่งแมน
นักดนตรีเกาหลีใต้
ไอดอลหญิงชาวเกาหลีใต้
พุทธศาสนิกชนชาวเกาหลีใต้
ศิลปินสังกัดดีเอสพีมีเดีย
นักร้องหญิงชาวเกาหลีใต้ในศตวรรษที่ 21
นักร้องจากโซล
โตโยต้า พรีเมียร์คัพ 2013

การแข่งขัน โตโยต้า พรีเมียร์คัพ 2013 ครั้งที่ 4 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น 
== การแข่งขัน ==
{| width=92%
|-
|
|
|}
|style="vertical-align:top"|
|style="vertical-align:top; width:50%"|
{| cellspacing="0" cellpadding="0" style="font-size:90%; margin:auto"
|-
!width=25| !!width=25|
|-
|GK ||1|| ไซโกะ นาราซาคิ
|-
|RWB ||2|| ชุน โอะบุ
|-
|CB ||4|| มาร์กุส ตูลิโอ ทานากะ 14px
|-
|LWB ||3 || ยูซุเคะ มูตะ
|-
|RM ||14 || เรียวตะ ทานาเบะ || || 
|-
|MF ||13|| เรียวตะ อิโซมูระ || || 
|-
|MF ||28|| ไทชิ ทากูชิ || || 
|-
|LM ||8 || ดานิลสัน กอร์โดบา
|-
|RW ||17|| ริกิ มัตซูดะ || || 
|-
|CF ||16|| โจชัว เคนเนดี || || 
|-
|LW ||10 || โยชิซุมิ โอกาวะ
|-
|colspan=3|ผู้เล่นสำรอง:
|-
|GK ||50|| โยชินาริ ทาคากิ
|-
|DF ||6 || เรียวสุเกะ โทเนะ
|-
|MF ||9|| นาโอชิ นาคามูระ || || 
|-
|FW ||11|| เกอิจิ ทามาดะ || || 
|-
|FW ||18|| เกนซูเกะ นากาอิ || || 
|-
|FW ||19|| คิโชะ ยาโนะ || || 
|-
|DF ||29|| กาซูกิ ซาโตะ || || 
|-
|MF ||38|| ทาคูมะ เอะดามูระ
|-
|colspan=3|ผู้จัดการทีม:
|-
|colspan=4| อาคิระ นิชิโนะ
|}
|}
== อ้างอิง ==
== แหล่งข้อมูลอื่น ==
“เซราะกราว” แม่นโทษชนะ “นาโกยา” ซิวแชมป์โตโยต้าฯ 
การแข่งขันฟุตบอลนานาชาติที่ประเทศไทยเป็นเจ้าภาพ
เอ็มเอ็นเอ็ม (มวยปล้ำอาชีพ)

เอ็มเอ็นเอ็ม (MNM) (Mercury Nitro Melian)  เป็นทีมนักมวยปล้ำฝ่ายอธรรมของWWE ประกอบด้วย จอห์นนี ไนโตร, โจอี เมอร์คิวรี และเมลีนา
==ผลงาน==
Ohio Valley Wrestling
*OVW Southern Tag Team Championship (1 time)
Pro Wrestling Illustrated
*Tag Team of the Year (2005)
World Wrestling Entertainment
*WWE Intercontinental Championship (2 times) – Johnny Nitro
*WWE Tag Team Championship (3 times)
*WWE Women's Championship (1 time) – Melina
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
สเปซเอ็กซ์ดรากอน

สเปซเอกซ์ดรากอน (SpaceX Dragon) หรือที่เรียกว่า Dragon 1 หรือ Cargo Dragon เป็นยานอวกาศที่สามารถนำบางส่วนมาใช้ใหม่ได้ พัฒนาโดย สเปชเอกซ์  บริษัทขนส่งอวกาศเอกชนสัญชาติอเมริกัน ตั้งอยู่ในฮาวธอร์น, รัฐแคลิฟอร์เนีย ดราก้อนถูกส่งขึ้นสู่อวกาศโดยจรวดขนส่งแบบ Falcon 9 ซึ่งเป็นจรวดสองส่วน สเปซเอกซ์ยังพัฒนาดรากอนอีกหนึ่งรุ่นที่สามารถขนส่งมนุษย์ได้ ชื่อว่า ดราก้อนไรเดอร์ (Dragon V2)
ยานดรากอน เริ่มเที่ยวบินแรกในเดือนธันวาคม พ.ศ. 2553 และทำให้ดรากอนกลายเป็นยานอวกาศเชิงพาณิชย์ลำแรก และสามารถกู้คืนจากวงโคจรได้สำเร็จ วันที่ 25 พฤษภาคม พ.ศ. 2555 ยานดรากอนแบบขนส่งสินค้า เป็นยานอวกาศเชิงพาณิชย์ลำแรกที่โคจรบรรจบและเชื่อมต่อกับสถานีอวกาศนานาชาติ นอกจากนี้ยังได้ทำสัญญาในการขนส่งสินค้าไปยังสถานีอวกาศนานาชาติภายใต้โครงการชื่อ Commercial Resupply Services ของนาซา ดรากอนเริ่มการขนส่งดังกล่าวตั้งแต่เดือนตุลาคม พ.ศ. 2555 เป็นต้นมา
นอกจากนี้ สเปซเอกซ์ยังพัฒนาดรากอนสำหรับบรรทุกนักบินอวกาศในชื่อ ดรากอน วี2 สามารถขนส่งนักบินอวกาศได้ถึง 7 คน และสามารถปรับเปลี่ยนให้ขนส่งนักบินอวกาศพร้อมกับสินค้าได้ มีระยะปฏิบัติการในวงโคจรต่ำของโลก นอกจากนี้ สเปซเอกซ์ยังได้รับสัญญาจากรัฐบาลสหรัฐอเมริกาให้พัฒนายานขนส่งมนุษย์ให้ทางรัฐบาล นอกจากนี้ยังมีแผ่นกันความร้อนที่ออกแบบมาเพื่อรองรับแรงเสียดทานจากบรรยากาศโลกหลังกลับจากดาวอังคารได้ เพราะการเดินทางระหว่างดาวเคราะห์จะใช้ความเร็วหลุดพ้น ซึ่งมีความเร็วสูงมากมีความเร็วประมาณ10,000กม./ชั่วโมง
== อ้างอิง ==
== แหล่งข้อมูลอื่น ==
Dragon Spacecraft overview on SpaceX official website 
SpaceX CCDev2 Agreement with NASA 
SpaceX CCDev2 bi-monthly progress reports 
Dragon cargo delivery to ISS (COTS 2 highlight reel)
Dragon crew transport to ISS (CG rendering)
การบินอวกาศ
สเปซเอกซ์
ปรมิณ ศิระวนาดร

ปรัชญ์ ศิระวนาดร หรือ ปรัชญ์ ปรมิณ ชื่อเล่น  "เพชร"' เป็นนักแสดงชาวไทย เคยเป็นพนักงานต้อนรับบนเครื่องบิน สายการบิน ไทยไลอ้อนแอร์ ปัจจุบันเป็นนักแสดงอิสระและทำธุรกิจส่วนตัวมีผลงานทั้งแสดงละครและภาพยนตร์
== ประวัติ ==
ปรัชญ์ ศิระวนาดร มีชื่อเล่นว่า "เพชร" เกิดเมื่อวันที่ 22 สิงหาคม พ.ศ. 2534 เป็นบุตรคนโตของครอบครัวชาวไทยเชื้อสายจีน มีน้องสาวหนึ่งคนอายุห่างกัน 5 ปี ปรัชญ์สำเร็จการศึกษาระดับประถมศึกษาตอนต้น (ประถม 1-6) จากโรงเรียนประภามนตรี ระดับมัธยมศึกษาที่โรงเรียนปทุมคงคาและระดับปริญญาตรี เกียรตินิยมอันดับ 2 คณะบริหารธุรกิจและเทคโนโลยีสารสนเทศ สาขาเทคโนโลยีมัลติมีเดีย มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ ปัจจุบันแต่งงานแล้ว เป็นแสดงอิสระใช้ชีวิตส่วนใหญ่อยู่จังหวัดเชียงราย
== ผลงานภาพยนตร์ ==
ปรัชญ์เริ่มต้นเข้าสู่วงการมาโดยการแนะนำและชักชวนจากผู้กำกับ พจน์ อานนท์ โดยได้เริ่มต้นเป็นนักแสดงมีผลงานภาพยนตร์เรื่องแรกคือ แต๋วเตะ ตีนระเบิด เข้าฉายเมื่อวันที่ 2 เมษายน พ.ศ. 2552 กับบทบาทตัวประกอบที่วิ่งผ่านกล้องไปมา
ช่วงปลายปี พ.ศ. 2552 ปรัชญ์ก็มีผลงานภาพยนตร์กับพจน์ อานนท์ อีกครั้งในเรื่องหอแต๋วแตก แหกกระเจิง เข้าฉายเมื่อวันที่ 1 ตุลาคม พ.ศ. 2552 รับบทเป็น เพชร เด็กหนุ่มในหอ
หลังจากนั้นพจน์ อานนท์ ก็ให้กลับไปพัฒนาการแต่งตัวและเปลี่ยนแปลงตัวเองใหม่ จนปรัชญ์ได้กลับมาเล่นภาพยนตร์ให้พจน์ อานนท์ อีกครั้ง ในเรื่องหอแต๋วแตกแหกมว๊ากกก 4 รับบทเป็น เพชร เด็กหนุ่มในหอผู้อยู่เบื้องหลังการฆาตกรรมในหอ ซึ่งเรื่องนี้ปรัชญ์ได้รับบทที่เด่น ทำให้ปรัชญ์เริ่มเป็นที่รู้จักมากขึ้น
=== ภาพยนตร์ ===
== ผลงานละครโทรทัศน์ ==
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
=== ละครเทิดพระเกียรติ ===
=== โฆษณา ===
KFC รอยยิ้ม
ธนาคารกสิกรไทย
รถจักยานยนต์ Honda
รถยนต์ Nissan
ยาสีฟัน เดนทิสเต้
น้ำดื่มสิงห์
น้ำยาล้างจาน ปินโต้
ผงซักฟอก โปร
แชมพู Clear Men
ครีมบำรุงผิว วาสลีน เมน
โลชั่น ซิตร้า
ทรูมูฟ
เนสกาแฟ เรดคัพ
== ละครสั้น ==
ฟ้ามีตา (2557) ช่อง 7'' ตอน หนุ่มชาวไร่ ที่ไม่ธรรมดา ออกอากาศ วัน เสาร์ ที่ 22 มีนาคม พ.ศ. 2557
==อ้างอิง==
==แหล่งข้อมูลอื่น==
ปรมิณ ศิระวนาดร[https://instagram.com/9prachsira?igshid=YmMyMTA2M2Y=]ที่อินสตราแกรม
สถานะ สมรส พัชรภรณ์
บุคคลจากโรงเรียนปทุมคงคา
บุคคลจากมหาวิทยาลัยเทคโนโลยีราชมงคลตะวันออก
นักแสดงชายชาวไทย
ชาวไทยเชื้อสายจีน
พนักงานต้อนรับบนเครื่องบิน
 ศิระวนาดร
วิกฤตตัวประกันอินอะมะนาส

วิกฤตตัวประกันอินอะมะนาส เริ่มขึ้นเมื่อวันที่ 16 มกราคม พ.ศ. 2556 เมื่อผู้ก่อการร้ายที่เชื่อมโยงกับกลุ่ม อัลกออิดะฮ์ ภายใต้การบังคับบัญชาของมุคตาร บัลมุคตาร จับตัวประกันกว่า 800 คน ที่โรงงานผลิตแก๊สเชื้อเพลิง ใกล้กับเมืองอินอะมะนาส ประเทศแอลจีเรีย สี่วันให้หลัง หน่วยปฏิบัติการพิเศษเข้าจู่โจมโรงแยกแก๊สดังกล่าว เพื่อที่จะปลดปล่อยตัวประกัน
มีตัวประกันต่างชาติเสียชีวิตอย่างน้อย 39 คน ร่วมกับเจ้าหน้าที่รักษาความปลอดภัยชาวแอลจีเรีย 1 คน และคนร้าย 29 คน คนงานชาวแอลจีเรีย 685 คน และชาวต่างชาติ 107 คนได้รับการปล่อยตัว มีคนร้ายถูกจับ 3 คน
== อ้างอิง ==
การก่อการร้ายใน พ.ศ. 2556
การก่อการร้ายในประเทศแอลจีเรีย
การก่อการร้ายอิสลาม
การจับตัวประกันในประเทศแอลจีเรีย